คะ หนูเป็นประจำเดือนหายไปแล้วหนึ่งวันก็กับมาเป็นอีกค่ะ เป็นตั้งแต่วันที่ 9/02 ค่ะ แล้วหายไปเมื่อวันที่ 16/02 หายแบบไม่มีอะไรไหลเลยเป็นปกติ พอมาวันนี่วันที่ 17/02 ประมาณ 9โมงเช้า ก็มีเลือดไหลออกมาอีกค่ะ เป็นเพราะอะไรค่ะ เป็นแบบนี้ต้องไปขูดมดลูกไหมค่ะ
สวัสดีค่ะ หากประจำเดือนมาวันที่ 9 ก.พ. จนถึง 15 ก.พ. เท่ากับมานาน 7 วัน ถือว่าปกติดี และในวันที่ 16 ก.พ. ไม่ได้มีเลือดออกมาแล้ว ต่อมาวันที่ 17 ก.พ. มีเลือดไหลออกมาอีก ก็อาจจะเป็นเลือดประจำเดือนที่ยังออกมาไม่หมดได้ดังนั้น ควรสังเกตอาการไปก่อน หากหลังวันที่ 18 ก.พ.ไปแล้ว ไม่มีเลือดออกมาอีก ก็ถือว่าปกติดีค่ะ แต่หากยังมีเลือดออกต่อไปอีก ก็จะถือว่าผิดปกติ โดยอาจเกิดได้จากหลายสาเหตุ เช่น- เลือดที่ออกอาจไม่ใช่ประจำเดือน แต่อาจเกิดจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย- การผลิตฮอร์โมนของรังไข่ผิดปกติ- จากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ- มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย- ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป- มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นดังนั้น หากในวันนี้วันที่ 19 ก.พ. ไม่มีเลือดไหลออกมาอีก ก็ไม่จำเป็นต้องทำอะไร แต่หากเลือดยังคงไหลอยู่ และมีปริมาณมาก ก็ควรไปพบสูติ-นรีแพทย์ค่ะ ซึ่งการรักษาก็จะขึ้นอยู่กับสาเหตุค่ะ ไม่จำเป็นว่าจะต้องขูดมดลูกเท่านั้นค่ะ